Bloed in rivier dán Boere s'n | Netwerk24
Bloed in rivier dán Boere s'n
Deur James Young, Pretoria 18 Oktober 2020 00:00
James Young, Pretoria, skryf:
Dit was met gemengde gevoelens dat ek verlede week die twee briewe onder die opskrif "Selfs God kan SA nie meer red" gelees het. Die een skrywer betwyfel die mag van God en die ander vergoeilik dit om gay te wees.
Ek wonder onwillekeurig welke koers ons land sou inslaan indien die klompie manne en vroue by Bloedrivier die mening van Mike Reyneke van Stellenbosch gedeel het. Hulle het in die geloof teen 'n ongekende oormag geveg en dit wat daar gebeur het, was nie uit eie krag nie.
Theunie Kirsten se siening oor onder meer gaywees, dronkaards, egbrekers en diewe respekteer ek.
Die vraag is weer, wat sê die Woord oor gevalle soos hierdie? Elkeen kan nie sy eie mening hieroor uiter en só die Woord se inhoud vir eie gewin plooi nie. Daar is in God se raamwerk nie "groot" en "klein" sonde nie. Sonde is sonde en 'n gruwel in God se oë.
Die mens word nie gedwing om God se weë te volg of om Sy gebooie te onderhou nie. Dit is 'n eie keuse en 'n eie wilsbesluit. Die riglyne is onomwonde en duidelik in Sy Woord.